Canḍhi Jago

Mètorot kètab Negarakertagama pupuh 41:4 sareng Parathon, nyaman Canḍhi Jago saongghuna asalla ḍâri oca' "Jajaghu", sè èbhângon è masa Keraja'an Singhasari è abaḍ ka-13 mènangka panghormadhân ḍâ' ka Raja Singhasari sè nomer tello', Wisniwardhana. Jajaghu, sè artèna panèka 'kaaghungan', tamaso' istilah sè èghunaaghi kaangghuy nyebbhut kennengngan sè soccè. Canḍhi panèka bâḍâ è Ḍusun Jago, Dhisa Tumpang, Kacamadhân Tumpang, Kabhupatèn Malang, Jhâbâ Tèmor otabâ sekitar 22 kilo ḍâri Kotta Malang, è koorḍinad 8°0'20.81"S112°44'50.82"E. Canḍhi panèka jhâuna sakitar 25 kilo ḍâri Pura Bhuvana Kertha. Canḍhi Jago alatar aghâma Buddhâ Tatrayana. Sala sèttong ciri ḍâri aghâma Buddhâ Tatrayana èngghi panèka arcana sè abentu' amohapasa, bentu' Tatris ḍâri awaloketeswara èsartaè rèng-erèngenna. Arca kasebbhut tamaso' arca ḍâri wujuddhâ raja sè nomer empa' singasari sè asmana èngghi panèka Raja Wisniwardhana, sè sèdhâ taon 1190 Saka (1280 Masèhi). Canḍhi panèka cokop unik, karana bâgiyân attassa ghun bâḍâ sabâgiyân tor mètorot carèta karana èkennèng kèlap. Relief-relief Kunjarakarna tor Pancatantra bisa èoladhi è canḍhi panèka. Sakabbhina bhângon canḍhi panèka kasoson atas bahan bâto andesit È canḍhi panèka Adityawarman pas nyabâ' Arca Manjusri akanta sè èsebbhut è Prasasti Manjusri. Samangkèn Arca lanèka èsèmpen è Musèum Nasional kalabân nomer invèntaris D. 214. Samangken, Canḍhi Jago bâḍâ è bâbâna kelolana Musèum sareng Caghâr Buḍâjâ, Kementrian Kebuḍâjâân Rèpublik Inḍonèsia. Sombher